Document ID: 31993D0188

Komisijas Lēmums
(1993. gada 4. marts),
ar kuru groza Lēmumu 92/486/EEK, ar ko izveido sadarbības formu starp "Animo" servercentru un dalībvalstīm
(93/188/EEK)
EIROPAS KOPIENU KOMISIJA,
ņemot vērā Eiropas Ekonomikas kopienas dibināšanas līgumu,
ņemot vērā Padomes 1990. gada 26. jūnija Direktīvu 90/425/EEK par veterinārām un zootehniskām pārbaudēm, kas piemērojamas Kopienā iekšējā tirdzniecībā ar noteiktiem dzīviem dzīvniekiem un produktiem, lai izveidotu iekšējo tirgu [1], kurā jaunākie grozījumi izdarīti ar Direktīvu 92/118/EEK [2] un jo īpaši tās 20. panta 3. punktu,
tā kā, ievērojot sagatavošanas darbu progresu dalībvalstīs attiecībā uz "Animo" datorizēto tīklu, nosaka vienu datumu sistēmas darbības uzsākšanai; tā kā šis datums jāievēro noteikumos Komisijas Lēmumā 92/486/EEK [3], ar kuru izveido sadarbības formu starp "Animo" servercentru un dalībvalstīm;
tā kā precizē dažus nepieciešamos punktus līgumā, ko slēdz "Animo" servercentrs un katra dalībvalsts;
tā kā šajā lēmumā paredzētie pasākumi ir saskaņā ar Pastāvīgās veterinārijas komitejas atzinumu,
IR PIEŅĒMUSI ŠO LĒMUMU.
1. pants
Lēmumu 92/486/EEK groza šādi.
1. Lēmuma 2. panta pirmo ievilkumu aizstāj ar šādu:
"- no 1993. gada 1. aprīļa stājas spēkā uz trim gadiem,".
2. Lēmuma 2. pantu papildina ar šādu ievilkumu:
"- ietver noteikumu par datu, pienākumu un maksājuma grafika atjaunināšanu, aizsardzību un pieejamību."
3. Lēmuma 4. pantā vārdus "1993. gada 1. jūlijam" aizstāj ar "1994. gada 1. aprīlim".
2. pants
Šis lēmums ir adresēts dalībvalstīm.
Briselē, 1993. gada 4. martā

Labels: 12
3
6